Ilvesejahi keelu lähenedes asuti intensiivsemini jahtima ka parimas eas olevat populatsiooni osa. Tulemuseks oli see, et Läti ilvestel oli enamasti õnne elada kõigest 3-aastaseks, mis tähendab, et isailvestel lasti küll suguküpseks saada, kuid neid lasti maha just oma esimeste poegade sigitamise eel, emased aga said üheainsa pesakonna poegi. Vanuseuuringu tulemuste avaldamisel tegid teadlased oma jahindusspetsialistidele paraja tembu: Euroopa kogenud kiskjauurijad nägid numbrite taga tõelist pilti ja mitte tuttavat "kõik on OK", millena neidsamu numbreid serveerida prooviti. Kiskjajaht oli keelatud ja Euroopa Liit ei teinud Lätist erandit. /Ja sellegipoolest jätkub Lätis ilvesejaht./